ཕྱི་ཉིན་སྔ་མོར་ངེད་གཉིས་ཀྱིས་གླ་གཏོང་རླངས་འཁོར་ཞིག་ལ་སྒོར་༢༠༠བྱིན་ནས་གླས་ཏེ་ཏུན་ཧོང་གྲོང་ཁྱེར་ནས་ལྷོ་ནུབ་ཕྱོགས་སུ་སྤྱི་ལེ་༤༨ཙམ་ལ་བསྐྱོད་མཐར་གཞི་ནས་དབྱང་ཀོན་འགག་སྒོའི་རྗེས་ཤུལ་ཡོད་སར་འབྱོར་བྱུང་།དབྱང་ཀོན་འགག་སྒོའི་རྗེས་ཤུལ་ནི་ཕལ་ཆེར་འཇིག་ཟིན་ནས་མེད་ཀྱང་ད་ལྟ་དེའི་ཤུལ་དུ་སྔོན་གྱི་རྣམ་པ་ལྟར་དེ་དང་ཆ་འདྲ་བ་ཞིག་བཞེངས་ཡོད་པ་དང་།དེ་དང་ཐག་མི་རིང་བའི་ལྷོ་ཕྱོགས་ཀྱི་སྒང་འབུར་ཞིག་གི་མགོ་ན་སྔོན་གྱི་དམག་བརྡའི་མེ་དུའི་སྟེགས་བུ་ཞིག་ཡོད་པ་དེ་ནི་དབྱང་ཀོན་འགག་སྒོའི་མཚོན་བྱེད་གཙོ་བོ་ཞིག་ཏུ་བརྩི་བཞིན་འདུགར་སྐོར་ནང་དུ་དབྱང་ཀོན་འགག་སྒོའི་རིག་རྫས་བཤམས་སྟོན་ཁང་ཞིག་ཡོད་པས།ཐོག་མར་དེའི་ནང་དུ་སོང་བ་ན་སྣེ་ཤན་པ་རྒྱ་རིགས་གཞོན་ནུ་མ་ཞིག་གིས་ངང་རྒྱུད་ལྷོད་པོས་རིག་རྫས་རེ་རེ་བཞིན་ངོ་སྤྲོད་བྱེད་ཅིང་།དབྱང་ཀོན་འགག་སྒོའི་ལོ་རྒྱུས་དང་།དེ་ཅིའི་ཕྱིར་ས་འདིར་གཟུགས་དགོས་པའི་རྒྱུ་མཚན་སོགས་ཞིབ་ཏུ་བཤད་པ་དང་།ད་དུང་ངེད་གཉིས་ཀྱི་དྲི་བར་ཡང་ཤེས་ཚོད་ཀྱིས་ལན་དྲང་མོར་བཏབ་བྱུང་།